Beograd, 14. jun 2023. godine

Čišćenjem jezera Vrutci kompanija Henkel započela je četvrtu sezonu projekta „Volim reku, a ti?“

Kompanija Henkel Srbija je u saradnji sa Savezom organizacija podvodnih aktivnosti Republike Srbije (SOPAS) proteklog vikenda započela četvrtu sezonu projekta „Volim reku, a ti?“, u okviru kojeg se čiste vodena bogatstva Srbije. Tom prilikom, očišćeno je jezero Vrutci, u okolini Užica, a ukupno je izvučeno oko 100kg otpada.

Menadžerka za razvoj kategorija i marketing u prodaji u Henkelu Milica Šljivančanin, izjavila je: „Već četiri godine aktivno čistimo vodene površine širom Srbije. Veoma smo ponosni na ovaj projekat, jer svojim primerom utičemo na širenje svesti o značaju očuvanja životne sredine.

Prateći Henkelovu [Strategiju održivosti](https://preview.henkel.com/blueprint/servlet/resource/blob/1742242/26e220f0a87897e838e6e4e00a2f4fbb/data/ukratko-o-odrzivosti-2021-srb-2-.pdf) fokusirani smo na zaštitu biodiverziteta, sa posebnim fokusom na šume, zemljište i vodu. Veliku zahvalnost dugujemo našim partnerima, Savezu organizacija podvodnih aktivnosti Republike Srbije, kao i našim zaposlenima koji se uvek odazovu i učestvuju u ovakvim akcijama, sa željom da naše reke i jezera budu čistije“.

„U saradnji sa našim dugogodišnjem partnerom kompanijom Henkel Srbija, edukujemo sve članove zajednice i podižemo svest o važnosti ove teme, jer zajedničkim snagama možemo doprineti očuvanju, ali i poboljšanju kvaliteta naših vodenih površina. Naizmerno smo zahvalni na ovom projektu i verujemo da će i ove godine rezultati biti fantastični“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“, a ove godine biće uklonjen otpad sa šest lokacija širom Srbije.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.